กสทช.แจ้ง ADVANC เป็นผู้ชนะประมูล 4G คลื่น 1800 MHz
ADVANC เผยกสทช.แจ้งบ.ย่อย AWN เป็นผู้ชนะประมูลใบอนุญาตคลื่น 1800 MHz จำนวน 1 ชุด ด้วยราคาประมูลรวมทั้งสิ้น 40,986 ลบ. ซึ่งไม่รวมภาษีมูลค่าเพิ่ม โดย AWN มีหน้าที่ต้องดำเนินการตามเงื่อนไขการดำเนินการรับใบอนุญาตของกสทช. ซึ่งมีกำหนดเวลาภายใน 90 วัน นับแต่วันที่ได้รับหนังสือแจ้งเป็นผู้ชนะประมูล 
17 พ.ย. 2558

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ระบุว่า วันนี้สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคม (กสทช.) ได้มีหนังสือแจ้งว่าบริษัท แอดวานซ์ ไวร์เลส เน็ทเวอร์ค จำกัด (มหาชน) หรือ AWN ซึ่งเป็นบริษัทย่อย ซึ่งได้เข้าร่วมประมูลใบอนุญาตให้ใช้คลื่นความถี่ 1800 MHz ในวันที่ 11-12 พ.ย.นั้น  เป็นผู้ชนะการประมูลคลื่นความถี่จำนวน 1 ชุด ในแถบย่านความถี่ 1725 MHz – 1740 MHz  คู่กับ 1820 MHz -1835 MHz  คิดเป็นแถบความกว้าง 2*15 MHz ด้วยราคาประมูลรวมทั้งสิ้น 40,986 ล้านบาท ซึ่งไม่รวมภาษีมูลค่าเพิ่ม
โดย AWN มีหน้าที่ต้องดำเนินการตามเงื่อนไขการดำเนินการรับใบอนุญาตของกสทช. ซึ่งมีกำหนดเวลาภายใน 90 วัน นับแต่วันที่ได้รับหนังสือแจ้งเป็นผู้ชนะประมูล
 